Publication: Magyar Közlöny
Issue: MK-1998-88 (Year: 1998, Number: 88)
Era: 1990-2004
Section: Korm. rendelet és a 125/1997. (VII. 23.) Korm. rendelet.
Paragraph Index: 322

b) a felszíni és felszín alatti vizek mennyiségi és minőségi védelmének érdekében ba) meghatározza a vizek minősítési rendszerét, kutatásuk, feltárásuk környezetvédelmi és természetvédelmi szempontjait, bb) meghatározza a vizekbe történő beavatkozások környezetvédelmi, természetvédelmi feltételeit, s érvényre juttatja azok teljesülését, bc) meghatározza és érvényre juttatja a vizekre, az azokra ható beavatkozásokra, a beavatkozások hatásaira irányuló adatgyűjtés, -tárolás, -feldolgozás környezetvédelmi szempontjait, irányítja a vizek környezeti értékelését, bd) meghatározza — az érintett miniszterekkel együttesen — a környezetre káros, illetőleg veszélyes, továbbá a szennyező anyagokra vonatkozó határértékeket, be) kidolgozza a vizek védelmére irányuló szabályozást és követelményrendszert, bf) ellátja az előző feladatokkal összefüggő hatósági (szakhatósági) feladatokat, bg) meghatározza a rendkívüli vízszennyezésekkel összefüggő, a környezetet érő károk elhárítási feladatait, irányítja azok végrehajtását, és megadja a vízkárok elhárításának környezetvédelmi követelményeit, bh) figyelemmel kíséri és ösztönzi a környezet minőségének vízgazdálkodási eszközökkel való javítására irányuló tevékenységeket, bi) kidolgozza és figyelemmel kíséri a vizeket veszélyeztető, szennyező, károsító tevékenységek szennyezéscsökkentési intézkedési programját;

Source: https://magyarkozlony.hu/hivatalos-lapok/7a8df8d163b3dbaadf3c71c76c1b4fee3be2639a/dokumentumok/f761b5a6f4dc915161eaca0afe1646e57adc384a/letoltes